Մեկ տարի անց «Անելիքը» վաճառել է գործարանը «Տարմակ» ՍՊԸ-ին։ Այս պատմությունը մենք շարադրել էինք ««Սթարի» տերն ամեն գնով փորձում է ոտքի կանգնել» սեպտեմբերի 5-ի հոդվածում, որը հրապարակեցինք ծրագրած ժամկետից 4 օր ուշացումով: Ոչ մի կերպ չէր հաջողվում ստանալ բանկի դիրքորոշումը: « IDBank»-ի շահերը ներկայացնող փաստաբան Հակոբ Մարտիրոսյանը խոստացավ, սակայն չեկավ խմբագրություն, հետո պարզվեց, որ իրար սխալ ենք հասկացել, և նա էլ իր հերթին մեզ էր սպասում գրասենյակում: Ի վերջո, պայմանավորվեցինք, որ փաստաբանը գրավոր, սոցցանցի նամակի տեսքով կուղարկի իր դիրքորոշումը: Բայց մենք այն կրկին չստացանք: Եւս մեկ օր սպասելուց այնուամենայնիվ, բարեխիղճ լրագրության սկզբունքին հավատարիմ, փորձեցինք բանկի դիրքորոշումը ներկայացնել ըստ մամուլի հրապարակումների: Ընթերցողին քիչ հետաքրքրող այս «խոհանոցային» մանրամասները ստիպված ենք հրապարակել, քանի որ բանկի փաստաբանը մեզ մեղադրում է վեճը միակողմանի լուսաբանելու համար: Պարզվեց՝ օֆշորում գրանցված «Տարմակ» ընկերության 33% բաժնեմասը պատկանել է Աֆանդյանի ավագ որդուն՝ Վահե Աֆանդյանին: